**Jørgen Isnes** (født 30. august 1979) er en norsk fotballtrener og tidligere fotballspiller som er hovedtrener for Strømsgodset.

Spillerkarriere
---------------

Isnes spilte aldersbestemt fotball i Vestli før han ble hentet til Skeid. Han debuterte i Eliteserien for Skeid borte mot Molde i juli 1997. De neste sesongene spilte Isnes for Skeid i Eliteserien og 1. divisjon, frem til han på høsten 2003 gikk på utlån til Oslo Øst. Før 2004-sesongen gikk han til Lørenskog i 2. divisjon, der ble han en viktig spiller og ble etterhvert også utnevnt til kaptein. Isnes ble mot slutten av sin aktive karriere også spillende assistenttrener. Han la opp som fotballspiller etter 2012-sesongen.

Trenerkarriere
--------------

Isnes var i flere sesonger spillende assistenttrener i Lørenskog, og fortsatte som trener etter at han la opp. Før 2015-sesongen ble Isnes ansatt som assistenttrener til Ståle Andersen i KFUM Oslo. Etter to sesongen som assistenttrener ble han hovedtrener før 2017-sesongen.

I sin første sesong som hovedtrener for KFUM Oslo endte de på en 7.-plass i sin avdeling i 2. divisjon. Året etter gikk det vesentlig bedre, og Isnes ledet laget til en 2.-plass og kvalifisering til OBOS-Ligaen. Der slo de Fredrikstad og Åsane og rykket opp til OBOS-Ligaen.

I 2019 imponerte KFUM i OBOS-Ligaen og under ledelse av Isnes endte de på 4.-plass og fikk spille kvalifisering til Eliteserien. I kvalifiseringen ble det et knepent ettmålstap borte mot Start. Etter suksessen med KFUM begynte Isnes å bli ettertraktet og han ble nevnt som aktuell for flere Eliteserie-klubber, og var i flere møter med Odd om å overta som trener.

Isnes fortsatte i KFUM Oslo, og etter å ha endt på 8.-plass i 2020, ble det 5.-plass og ny mulighet til kvalifisering til Eliteserien i 2021. Etter å ha slått ut Sogndal og Fredrikstad i kvalifiseringen, ventet bortekamp mot Jerv. Kampen gikk til slutt til straffesparkkonkurranse, der Jerv vant og muligheten for opprykk glapp for KFUM. Den påfølgende vinteren takket Isnes nei til samtaler med både Sarpsborg 08 og HamKam som var på jakt etter ny hovedtrener. Han var også ønsket i Molde i en assistenttrenerrolle, hvor han også takket nei. Isnes ville heller å bygge videre på prosjektet i KFUM.

Den 14. desember 2022 ble han ansatt som ny hovedtrener for Strømsgodset.

Referanser
----------

1. ↑   transfermarkt.com[Hentet fra Wikidata]
2. ↑  Jørgen Isnes ny hovedtrener
3. 1 2  «KFUM-trener Jørgen Isnes» **(engelsk)**. Besøkt 8. juli 2022.
4. 1 2  Fotballforbund, Norges. «Jørgen Isnes - Profil». *fotball.no - Norges Fotballforbund* **(norsk)**. Besøkt 8. juli 2022.
5. ↑  «Bli kjent med a-lagets nye assistenttrener». *KÅFFA*. Besøkt 8. juli 2022.
6. ↑  Jacobsen, Arild (9. november 2016). «Isnes ny sjef i KFUM/Oslo». *Nordstrands Blad* **(norsk)**. Besøkt 8. juli 2022.
7. ↑  «KFUM-suksessen Isnes kunne blitt Odd-trener – var i flere møter». *www.vg.no*. Besøkt 8. juli 2022.
8. ↑  «Isnes har styrt KFUM til ny eliteseriesjanse: – Helt tullete». *www.vg.no*. Besøkt 8. juli 2022.
9. ↑  NTB (12. desember 2021). «Jerv til finale i eliteseriekvalifiseringen – slo KFUM i straffedrama». *Nettavisen* **(norsk)**. Besøkt 8. juli 2022.
10. ↑  «Isnes sier han droppet samtaler med HamKam og Sarpsborg: – Folk vil sikkert stusse litt». *www.vg.no*. Besøkt 8. juli 2022.
11. ↑  NRK (11. januar 2022). «KFUM-trenar takka nei til Molde». *NRK* **(norsk nynorsk)**. Besøkt 8. juli 2022.
12. ↑  «Takket nei til to Eliteserie-klubber: – Jeg stortrives». *Eurosport* **(norsk)**. 3. januar 2022. Besøkt 8. juli 2022.
13. ↑  Jørgen Isnes ny hovedtrener

Eksterne lenker
---------------

* (en) Jørgen Isnes – Transfermarkt Rediger på Wikidata

* (en) Jørgen Isnes – Transfermarkt (manager) Rediger på Wikidata

* (no) Jørgen Isnes – Norges Fotballforbund Rediger på Wikidata

| * v
* d
* r
Strømsgodset Toppfotball – 2023 |
| --- |
| 
* 1 Myhra
* 2 Leifsson
* 3 Fosnæss Hanssen
* 4 Grøgaard
* 7 Stenevik
* 8 Krasniqi
* 9 Braut Brunes
* 10 Stengel
* 11 Ekeland
* 14 Enersen
* 15 Heredia-Randen
* 17 Gulliksen
* 18 Boahene
* 19 Thorsen
* 20 Danso
* 22 Therkelsen
* 26 Vilsvik
* 27 Kristensen Dahl
* 28 Blikstad
* 30 Holst-Larsen
* 40 Sætra
* 47 Skjold
* 71 Valsvik
* 77 Mehnert

Hovedtrener: Isnes
Assistenttrener: Steenslid
Assistenttrener: Bjella
 |